Na temelju članka 289. stavak 2. i 7. Zakona o socijalnoj skrbi ("Narodne novine" broj 18/22, 46/22, 119/22 i 71/23), članka 73. stavak 1. Zakona o rodiljnim i roditeljskim potporama ("Narodne novine" broj 152/22), članka 11. stavak 5. Zakona o zdravstvenoj zaštiti ("Narodne novine" broj 100/18., 125/19., 133/20., 147/20., 136/21., 119/22., 156/22., 33/23.) te članka 33. stavak 1. točka 13. Statuta Općine Jelenje („Službene novine Općine Jelenje“ broj 59/23 Općinsko vijeće Općine Jelenje na 17. sjednici održanoj dana 21. prosinca 2023. donosi

**Program javnih potreba u socijalnoj skrbi i zdravstvu**

**Općine Jelenje za 2024. godinu**

**Članak 1.**

Programom javnih potreba u socijalnoj skrbi i zdravstvu za 2024. godinu (u nastavku: Program) utvrđuju se javne potrebe na način da se stanovnicima Općine Jelenje osigura viši standard socijalne i zdravstvene zaštite od onog koji svojim programima osigurava država, a čime se stvaraju osnovni preduvjeti za kvalitetniji život kako pojedinca tako i obitelji, a naročito pojedinca i obitelji čije materijalno stanje nije dostatno za podmirenje osnovnih životnih potreba.

**Članak 2**.

U odnosu na zdravstvenu skrb programom su obuhvaćeni:

|  |
| --- |
| 1. Potpora za novorođeno dijete |
| 2. Tečaj za trudnice - škola za rodilje |
| 3. Sufinanciranje prehrane i savjetovališta za dojenčad  |
| 4. Prevencijsko-dijagnostički pregledi za odrasle |
| 5. Prevencijsko-dijagnostički pregledi i tretmani za djecu |
| 6. Financiranje javnog prijevoza dobrovoljnim davateljima krvi  |
| 7. Punktovi posebnog dežurstva8. Palijativna skrb |

**Članak 3.**

U odnosu na socijalnu skrb, program obuhvaća:

1. Novčane pomoći u teškim životnim okolnostima,
2. Podmirenje troškova prehrane i prigodne pomoći,
3. Podmirenje troškova prijevoza,
4. Pomoć u kući i druge vrste pomoći u okviru projekta Zajedno u zlatnim godinama,
5. Financiranje pune cijene predškolskog obrazovanja,
6. Financiranje pune cijene produženog boravka,
7. Podmirenje pogrebnih troškova,
8. Naknadu za troškove stanovanja,
9. Financiranje javnog prijevoza invalidima,
10. Potpore socijalno-humanitarnim udrugama.

**Članak 4.**

Sredstva za ostvarivanje javnih potreba iz članka 2. i 3. Programa osigurana su u Proračunu za 2024. godinu u ukupnom iznosu od 258.250,00 EUR te se raspoređuju kako slijedi:

|  |  |
| --- | --- |
| **VRSTA RASHODA/IZDATAKA**  | **IZNOS u eurima** |
| **1. ZDRAVSTVENI PROGRAM** |
| 1. Potpora za novorođeno dijete | 14.000,00 |
| 2. Tečaj za trudnice - škola za rodilje | 800,00 |
| 3. Sufinanciranje prehrane za dojenčad  | 5.500,00 |
| 4. Prevencijsko dijagnostički pregledi za odrasle | 6.500,00 |
| 5. Prevencijsko dijagnostički pregledi i tretmani za djecu | 13.500,00 |
| 6. Financiranje javnog prijevoza dobrovoljnim davateljima krvi  | 5.000,00 |
| UKUPNO | 45.300,00 |
| **2. SOCIJALNI PROGRAM**  |
| 1. Novčana pomoć
 | 9.500,00 |
| 1. Podmirenje troškova prehrane i prigodne pomoći
 | 46.000,00 |
| 1. Podmirenje troškova prijevoza
 | 3.000,00 |
| 1. Pomoć u kući i druge vrste pomoći u okviru projekta Zajedno u zlatnim godinama
 | 104.050,00 |
| 1. Financiranje pune cijene predškolskog obrazovanja
 | 5.000,00 |
| 1. Financiranje pune cijene produženog boravka
 | 5.000,00 |
| 1. Podmirenje pogrebnih troškova
 | 2.000,00 |
| 1. Naknada za troškove stanovanja
 | 16.000,00 |
| 1. Financiranje javnog prijevoza invalidima
 | 4.400,00 |
| UKUPNO | 194.950,00 |
| **3. OSTALI PROGRAMI**  |
| 1. Punktovi posebnog dežurstva | 5.000,00 |
| 2. Palijativna skrb | 2.500,00 |
| 3. Potpore socijalno-humanitarnim udrugama | 10.500,00 |
| UKUPNO | 18.000,00 |
| **SVEUKUPNO** | **258.250,00** |

**Članak 5.**

Raspored sredstava iz ovog Programa vrši Jedinstveni upravni odjel Općine Jelenje na temelju općih akata općinskog vijeća i općinskog načelnika.

**Članak 6.**

Ovaj Program stupa na snagu osmog dana od dana objave u „Službenim novinama Općine Jelenje“, a primjenjuje se od 1. siječnja 2024. godine.

KLASA: 024-04/23-01/8

URBROJ: 2170-20-03-01/03-23-13

Dražice, 22. prosinca 2023.

OPĆINSKO VIJEĆE OPĆINE JELENJE

PREDSJEDNICA

Izabela Nemaz